Държавен вестник, бр. 105, 2020 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  105
БЪЛГАРСКА НАРОДНА БАНКА
НАРЕДБА № 40 
от 1 декември 2020 г. 
за определяне на размера на таксите за по-
криване на административните разходи на 
Българската народна банка, произтичащи 
от функциите по надзор и преструктуриране 
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат условията 
и редът за определяне и заплащане  на такси-
те, които Българската народна банка (БНБ) 
събира за покриване на административните 
разходи, произтичащи от функциите по надзор 
и преструктуриране.
Чл. 2. Българската народна банка събира 
такси за покриване на разходите за изпълнение 
на функциите като:
1. компетентен орган за упражняване на 
надзор по смисъла на чл. 4, параграф 1, т. 40 
от Регламент (ЕС) № 575/2013 на Европейския 
парламент и на Съвета от 26 юни 2013 г. относ-
но пруденциалните изисквания за кредитните 
институции и инвестиционните посредници и 
за изменение на Регламент (ЕС) № 648/2012 
(ОВ, L 176/1 от 27 юни 2013 г.); 
2.  орган за преструктуриране по смисъла 
на чл. 2, ал. 1 от Закона за възстановяване и 
преструктуриране на кредитни институции и 
инвестиционни посредници, съответно нацио-
нален орган за преструктуриране по смисъла 
на Регламент (ЕС) № 806/2014 на Европейския 
парламент и на Съвета от 15 юли 2014 г. за 
установяването на еднообразни правила и 
еднообразна процедура за преструктурирането 
на кредитни институции и някои инвести-
ционни посредници в рамките на Единния 
механизъм за преструктуриране и Единния 
фонд за преструктуриране и за изменение на 
Регламент (ЕС) № 1093/2010 (ОВ, L 225/1 от 
30 юли 2014 г.) и управляващ Фонда за пре-
структуриране на банки;
3. орган, осъществяващ платежен надзор 
по смисъла на Закона за платежните услуги 
и платежните системи (ЗПУПС).
Чл. 3. Таксите по чл. 1 се определят за 
всяка календарна година.
Г л а в а  в т о р а
ЗАДЪЛЖЕНИ СУБЕКТИ
Чл. 4. Таксите, определени по реда на тази 
наредба, се заплащат от следните задължени 
субекти:
1. във връзка с осъществяване на функ-
цията по чл. 2, т. 1 от банки, банкови групи, 
финансови холдинги, финансови холдинги 
със смесена дейност, клонове на банки от 
държави членки и от клонове на банки от 
трета държава;  
2. във връзка с осъществяване на функ-
цията по чл. 2, т. 2 – от субектите по чл. 1, 
ал. 1 от ЗВПКИИП, по отношение на които 
БНБ е орган за преструктуриране, съответно 
национален орган за преструктуриране; 
3. във връзка с осъществяване на функ-
цията по чл. 2, т. 3 – от банки, лицензирани 
от БНБ, и клонове на банки, извършващи 
дейност по предоставяне на платежни услуги 
и/или издаване, разпространение и обратно 
изкупуване на електронни пари на терито-
рията на страната, платежни институции и 
дружества за електронни пари, лицензирани 
от БНБ, доставчици на услуги по предоставяне 
на информация за сметка, регистрирани от 
БНБ, лицензирани в други държави членки 
платежни институции и дружества за елек-
тронни пари и регистрирани в други държави 
членки доставчици на услуги по предоставяне 
на информация за сметка, които извършват 
дейност на територията на страната чрез клон 
или представител, и оператори на платежни 
системи, на които е издаден лиценз по чл. 138 
от ЗПУПС.
Чл. 5. (1) При възникване на нов задължен 
субект през календарната година, за която 
се определят таксите по чл. 1, дължимите 
такси от този субект се изчисляват по реда и 
в сроковете по чл. 7 и 8, като индивидуалният 
размер на таксите за годината се разпределя 
поравно на четири тримесечия и се вземат 
предвид само тримесечията, през които БНБ 
е упражнявала функциите по чл. 2 по отно-
шение на новия задължен субект. Останалата 
част от индивидуалния размер на таксите 
за годината на новия задължен субект се 
разпределя по реда и в сроковете по чл. 7 и 
8 между другите задължени субекти.
(2) В случай че БНБ преустанови упраж-
няването на функциите по чл. 2 по отноше-
ние на задължен субект, дължимите такси 
от този субект се изчисляват, като последно 
определеният индивидуален размер на таксите 
се разпределя поравно на четири тримесе-
чия и се вземат предвид само тримесечията, 
през които БНБ е упражнявала функциите 
по чл. 2 по отношение на субекта, в това 
число и за предходната календарна година, 
ако към момента на преустановяването на 
функциите по чл. 2 не са определяни такси 
по реда на чл. 8. 
(3) В случаите по ал. 2 дължимите такси 
се определят към момента на преустановява-
не на функциите по чл. 2 от подуправителя, 
отговарящ за съответната функция.
(4) Задълженият субект заплаща таксите 
по ал. 2 в срок от 14 дни, считано от датата 
на получаване на уведомлението за опреде-
ления размер.